**Návrh zmluvy o dielo**

**ZMLUVA O DIELO**

v zmysle ustanovenia § 536 a nasl. Obchodného zákonníka

**Článok I.**

**Zmluvné strany**

Objednávateľ: **MESTO TRNAVA**

so sídlom: Hlavná 1, 917 71 Trnava

štatutárny orgán: Ing. Vladimír Butko, primátor

IČO: 00 313 114

DIČ: 2021175728

Bankové spojenie: VÚB, a.s.

Číslo účtu: 26925212/0200

Tel.: 033 3236 101

E-mail: vladimir.butko@trnava.sk

(ďalej len Objednávateľ)

a

Zhotoviteľ:

so sídlom:

zastúpené

IČO:

DIČ:

IČ DPH:

Bankové spojenie:

Číslo účtu:

Tel.:

E-mail:

Zapísaný: \* ak je zapísaný v obchodnom registri uviesť údaje z obchodného registra, ak je v živnostenskom registri, uviesť údaje zo živnostenského registra

(ďalej len Zhotoviteľ)

**Článok II.**

**Predmet zmluvy**

2.1 Predmetom zmluvy sú tlačiarenské služby zahrňujúce tlač mesačného programového plagátu Mesta Trnavy v zmysle dodaného grafického spracovania minimálne 10 x ročne.

2.2 Technická špecifikácia predmetu zákazky

Formát: A1

Náklad: 50 ks

Papier: 135g, lesklý, blueback

Farebnosť: 4+0

Tlač: digitálna alebo ofsetová

2.3 Objednávateľ sa zaväzuje riadne zhotovené dielo prevziať na základe preberacieho protokolu a zaplatiť dohodnutú cenu diela.

**Článok III.**

**Čas a miesto dodania**

3.1 Objednávateľ zabezpečí dodanie grafického spracovania plagátu zhotoviteľovi najneskôr do 26. dňa v mesiaci, ktorý predchádza vydaniu.

3.2 Zhotoviteľ je povinný dodať vytlačené plagáty vždy do 28. resp. do 29. dňa v mesiaci (t.j. dva dni pred koncom mesiaca), ktorý predchádza vydaniu. Ak deň dodania pripadne na sobotu alebo na deň pracovného pokoja, je posledným dňom dodania druhý pracovný deň po dni pripadajúcom na sobotu alebo deň pracovného pokoja.

3.3 Zhotoviteľ zabezpečí dovoz plagátov na úsek komunikácie a marketingu, Hlavná 1, Trnava. Plagáty preberie zamestnanec z úseku komunikácie a marketingu, ktorý zároveň podpíše dodací list.

**Článok IV.**

**Cena diela**

4.1 Cena diela je stanovená na základe výsledku verejného obstarávania formou

zadania zákazky na základe prieskumu trhu podľa Zákona č. 25/2006 Z. z. o verejnom obstarávaní.

4.2 Cena diela je:

|  |  |  |  |
| --- | --- | --- | --- |
|  | za 1 ks bez DPH (v EUR) | bez DPH (v EUR) | s DPH (v EUR) |
| **Cena diela** |  |  |  |

4.3 Zhotoviteľ je/ nie je platcom DPH.

**Článok V.**

**Platobné podmienky**

5.1 Zhotoviteľovi vzniká právo na zaplatenie dohodnutej ceny za vytlačený počet plagátov dňom ich dodávky.

5.2 Zhotoviteľ vystaví faktúru do 7 pracovných dní na základe podpísaného dodacieho listu objednávateľom v súlade s čl. III ods. 3.3 tejto zmluvy.

5.3 Splatnosť faktúry je 14 dní od jej doručenia objednávateľovi.

5.4 Objednávateľ neposkytne zhotoviteľovi preddavok.

**Článok VI.**

**Sankcie**

6.1 Pri nedodržaní termínu dodania predmetu diela je zhotoviteľ povinný zaplatiť objednávateľovi zmluvnú pokutu vo výške 0,05% za každý, aj začatý, deň omeškania.

6.2 V prípade omeškania objednávateľa s úhradou faktúry, je objednávateľ povinný zaplatiť zhotoviteľovi zmluvnú pokutu vo výške 0,05% z dlžnej sumy za každý, aj začatý, deň omeškania.

6.3 Zhotoviteľ sa zaväzuje dodať vytlačené plagáty v množstve, kvalite a prevedení podľa podmienok dohodnutých v tejto zmluve.

**Článok VII.**

**Trvanie a ukončenie zmluvy**

7.1 Zmluva sa uzatvára na dobu 1 kalendárneho roka od podpísania zmluvy obidvoma zmluvnými stranami.

7.2 Ak sa porušenie zmluvnej povinnosti zmluvnou stranou považuje v zmysle tejto zmluvy alebo v zmysle § 345 Obchodného zákonníka za podstatné porušenie zmluvy, môže oprávnená strana od zmluvy odstúpiť, pokiaľ to oznámi písomne druhej zmluvnej strane bez zbytočného odkladu, najneskôr však do 15 dní potom, ako sa o porušení dozvedela.

7.3 Za podstatné porušenie zmluvy sa považuje:

a) nedodržanie technickej špecifikácie predmetu zákazky podľa čl. II ods. 2.2 tejto zmluvy,

b) omeškanie zhotoviteľa s dodaním predmetu zmluvy po termíne dohodnutom v čl. III ods. 3.3. (t. j. po 28. resp. 29. dni v mesiaci) tejto zmluvy o viac ako dva dni.

7.4 Pre určenie lehoty je rozhodujúci dátum poštovej pečiatky odoslania oznámenia.

7.5 Ak oprávnená strana oznámi druhej strane, že na splnení zmluvných povinností naďalej trvá, alebo nevyužije v lehote právo od zmluvy odstúpiť, môže od zmluvy odstúpiť len spôsobom pre podstatné porušenie zmluvy v zmysle § 346 Obchodného zákonníka.

7.6 Odstúpením od zmluvy zmluva zaniká dňom doručenia prejavu vôle oprávnenej strany, druhej zmluvnej strane.

7.7 Odstúpením od zmluvy zanikajú všetky práva a povinnosti strán zo zmluvy, okrem nárokov na dovtedy uplatnené zmluvné resp. zákonné sankcie.

**Článok VIII.**

**Záverečné ustanovenia**

8.1 Zmluva o dielo nadobúda platnosť dňom podpísania obidvomi zmluvnými stranami a účinnosť dňom nasledujúcim po dni jej zverejnenia na webovej stránke Mesta Trnava – www.trnava.sk.

8.2 Zmluvu o dielo je možné meniť len písomne formou očíslovaných dodatkov, ktoré musia byť podpísané oboma zmluvnými stranami.

8.3 Veci neupravené touto zmluvou sa riadia príslušnými ustanoveniami Obchodného zákonníka.

8.4 Táto zmluva je podpísaná v štyroch vyhotoveniach, z ktorých si každá zmluvná strana ponechá dve vyhotovenia.

8.5 Zmluvné strany vyhlasujú, že si zmluvu prečítali, jej obsahu porozumeli, že nebola uzavretá v časovej tiesni, alebo za inak nevýhodných podmienok a na základe súhlasu s ňou ju podpisujú.

Za objednávateľa: Za zhotoviteľa:

V Trnave, dňa .......... V ..........................., dňa ..........

Ing. Vladimír Butko

primátor